|  |
| --- |
| Формуляр за частична предварителна оценка на въздействието\*(Приложете към формуляра допълнителна информация/документи) |
| **Институция: Изпълнителна агенция по сортоизпитване, апробация и семеконтрол** | **Нормативен акт: Проект на Закон за изменение и допълнение на Закона за посевния и посадъчния материал** |
| **За включване в законодателната програма на Министерския съвет за периода: 01.01.2019 г. – 30.06.2019 г.** | **Дата: 14.1.2019 г.** |
| **Контакт за въпроси: Мая Илиева****mayailieva@iasas.government.bg** | **Телефон:****02 892 9812** |
| **1. Дефиниране на проблема:** Във връзка с т. 4 от Решение № 704 на Министерския съвет от 5 октомври 2018 г. за приемане на мерки за трансформация на модела на административно обслужване, съгласно която министрите следва да изготвят и публикуват за обществено обсъждане проекти за изменение и допълнение на нормативни актове с оглед идентифицираните предложения по т. 1 в срок до 31 март 2019 г. е извършен детайлен преглед на действащото законодателство. В Приложение 1 на Решение № 704 са идентифицирани следните проблеми:**В т. 24*** Администрацията изисква представянето на документи въпреки възможността за справка по служебен път съгл. чл. 3, ал. 3 от Наредба № 8 от 2013 г. за условията и реда за одобряване и издаване на разрешения за вземане на проби от семена от физически лица (пробовземачи) и за условията и реда за одобряване на лаборатории за извършване на лабораторни анализи за посевни качества на семената и на лаборатории за определяне здравното състояние на семената и посадъчния материал, наричана по-натам за краткост „Наредба № 8 от 2013 г.“. С изменението на Наредба № 8 от 2013 г., влязло в сила на 23 октомври 2018 г., изискванията за представяне на тези документи са отпаднали.
* Срокът за отстраняване на нередовности и/или за предоставяне на допълнителна информация в Наредба № 8 от 2013 г. не е определен със закон и се предлага в чл. 9 от Закона за посевния и посадъчния материал (ЗППМ) да бъде въведен срок за отстраняване на нередовности не по-кратък от 10 дни. След направения анализ се установи, че е необходимо да се направи допълнение в чл. 9 на ЗППМ, с оглед привеждане на услугите за бизнеса предоставяни в Изпълнителна агенция по сортоизпитване, апробация и семеконтрол (ИАСАС) в съответствие със Закона за ограничаване на административното регулиране и административния контрол върху стопанската дейност (ЗОАРАКСД). Същият срок е необходимо да бъде въведен и в наредбата.

**В т. 73**- Администрацията изисква представянето на документи въпреки възможността за справка по служебен път съгласно чл. 4, ал. 1 и чл. 6, ал. 6 Наредба № 13 от 2004 г. за реда за регистрация на търговци на посевен и посадъчен материал. С изменение на наредбата, обн. в ДВ. бр.87 от 19 октомври 2018 г., посочените документи вече не се изискват.**В т. 126**- Срокът за отстраняване на нередовности и/или за предоставяне на допълнителна информация не е определен със закон, съгласно изискванията на ЗОАРАКСД. Съгласно чл. 36, ал. 1 от Наредба № 7 от 2013 г. за условията и реда за сортоизпитване, признаване, вписване и отписване на сортовете растения във и от Официалната сортова листа на Република България, при установяване на неточна, непълна и невярна информация в подадената заявка администрацията дава на заявителя едноседмичен срок за отстраняването й. Предлага се срокът не по-кратък от 10 дни да бъде въведен, както в закона така и в наредбата. След анализ на законодателството се установи необходимост от въвеждане на този срок в ЗППМ и в наредбата.**В т. 127**- Срокът за отстраняване на нередовности и/или за предоставяне на допълнителна информация не е определен със закон, съгласно изискванията на ЗОАРАКСД. Съгласно чл. 9, ал.9 от Наредба № 7 от 2013 г. за условията и реда за сортоизпитване, признаване, вписване и отписване на сортовете растения във и от Официалната сортова листа на Република България, при установяване на неточна, непълна и невярна информация в подадената заявка администрацията дава на заявителя едноседмичен срок за отстраняването й. Предлага се срокът не по-кратък от 10 дни да бъде въведен, както в закона така и в наредбата. След анализ на законодателството се установи необходимост от въвеждане на този срок в ЗППМ и в наредбата.В Приложение 4 на Решение № 704 са идентифицирани следните проблеми:**В т. 24**- Вземането на проби за лабораторен анализ за определяне на посевните качества на семената и за определяне на здравното им състояние съгласно чл. 31, ал. 5 от ЗППМ не са вписани в Регистъра на услугите и е необходимо да бъдат вписани.В Приложение 5 на Решение № 704 са идентифицирани следните проблеми:**В т. 31**- Резултатът от удостоверителната услуга се изисква за други услуги съгласно ЗППМ - чл. 28 във връзка с Наредба № 13 от 2004 г. за реда за регистрация на търговци на посевен и посадъчен материал - чл. 4 , ал. 1 т. 5. С промяна в Наредба № 13 от 2004 г. от 19.10.2018 г., чл. 4 на наредбата е отменен и услугата по издаване на разрешения на производители на посевен и посадъчен материал вече не се извършва от Изпълнителната агенция по сортоизпитване, апробация и семеконтрол, а само от областните дирекции „Земеделие“. С изменението отпада и изискването за представяне на скица и други документи, с които органът следва да се снабдява по служебен път.Срокът за отстраняване на нередовности и/или за предоставяне на допълнителна информация не е определен със закон, съгласно изискванията на ЗОАРАКСД в чл. 28 относно получаване на регистрация за търговия с посевен и/или посадъчен материал. Същият срок е необходимо да бъде въведен и в Наредба № 13 от 2004 г.**В т. 33**Резултатът от удостоверителната услуга се изисква за други услуги съгласно Наредба № 8 от 2013 г. за условията и реда за одобряване и издаване на разрешения за вземане на проби от семена от физически лица (пробовземачи) и за условията и реда за одобряване на лаборатории за извършване на лабораторни анализи за посевни качества на семената и на лаборатории за определяне здравното състояние на семената и посадъчния материал. С изменение на Наредба № 8 от 2013 г., влязло в сила на 23.10.2018 г., отпадна изискването на документи за вписани в регистъра обстоятелства.Освен това, с промените в ЗППМ, обн., ДВ, бр. 17 от 2018 г., са изменени разпоредбите относно регистъра на издадените разрешения на лицата, извършващи полска инспекция, който вече се води при спазване на изискванията на ЗОАРАКСД. Необходимо е в чл. 6 от ЗППМ да се въведе разпоредба за отнемане на разрешенията на полските инспектори, тъй като такава липсва.След анализ на законодателството се установи, че срокът за отстраняване на нередовности и/или за предоставяне на допълнителна информация не е определен със закон, съгласно изискванията на ЗОАРАКСД в чл. 18 от ЗППМ относно издаване на разрешение за сортоизпитване за биологични и стопански качества или за издаване на удостоверение за сортоизпитател. Срокът следва да бъде въведен в закона.В действащия закон са поставени допълнителни изисквания към заявителите за сортоизпитване на овощни видове растения, които следва да отпаднат. Необходимо е да се прецизират разпоредбите на ЗППМ относно еквивалентността на семената и посадъчния материал внос от трети страни.*1*.*1. Кратко опишете проблема и причините за неговото възникване. Посочете аргументите, които обосновават нормативната промяна.*След анализ на действащото законодателство и по-специално на ЗППМ, става ясно че срокът за отстраняване на нередовности и/или за предоставяне на допълнителна информация по подадено заявление в ИАСАС не е определен със закон, съгласно изискванията на ЗОАРАКСД. Срокът за отстраняване на нередовности по подадено заявление в ИАСАС не може да бъде по-кратък от 10 работни дни и трябва да бъде регламентиран не само в наредбите, а и в закона. Освен това в закона има разпоредби, които налагат допълнителни изисквания към заявителите за сортоизпитване, които трябва да отпаднат и е необходимо да се прецизират разпоредбите на ЗППМ относно еквивалентността на семената и посадъчния материал внос от трети страни, с оглед спазване изискванията на европейското законодателство.*1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*С проекта се цели промяна в ЗППМ свързана с въвеждане на срок не по-кратък от 10 работни дни за отстраняване на нередности по заявките подадени в ИАСАС, съгласно изискванията на ЗОАРАКСД.С проекта се предлага сортоизпитването на овощни видове растения да бъде само за различимост, хомогенност и стабилност, както е по европейското законодателство. Европейският съюз (ЕС) не изисква опити за биологични и стопански качества за овощни видове растения. Ако остане досегашния текст, ще продължи поставянето на българските заявители при по-тежки условия отколкото на конкурентите им от ЕС.С промените се цели и прецизиране на разпоредбите относно вноса и износа на посевен материал от и за трети страни, като вноса трябва да отговаря на изискванията за еквивалентност на ЕС, а изискванията на закона не се прилагат за семена, предназначени за износ в трети страни съгласно европейското законодателство. Освен това отпада изискването за проверка на съответствието на семената чрез извършване на грунтов контрол, тъй като резултатът от грунтов контрол излиза най-рано една година след вноса и на практика търговеца няма как да изчака този резултат.С приемането на проекта ще се облекчат условията за заявителите за сортоизпитване и търговците на посевен и посадъчен материал като отпаднат някои изисквания към тях.Гореизложените проблеми не могат да бъдат решени в рамките на съществуващото законодателство.*1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?* Не са извършени последващи оценки на нормативния акт. |
| **2. Цели:** Оптимизиране на сроковете за отстраняване на нередности в заявленията подадени в ИАСАС в съответствие със ЗОАРАКСД с цел ограничаване на административното регулиране и административния контрол.Сортоизпитването на овощни видове растения да бъде само за различимост, хомогенност и стабилност, както е по европейското законодателство.Изискванията към семената и посадъчния материал внос от трети страни да отговаря на изискванията за еквивалентност на Европейската комисия.*Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* |
| **3. Идентифициране на заинтересованите страни:** - Министерството на земеделието, храните и горите (МЗХГ);- Изпълнителна агенция по сортоизпитване, апробация и семеконтрол;- Лабораториите по чл. 7 и чл. 8 от ЗППМ – 2 бр.;- Физически и юридически лица подали заявка за официално изпитване на сортове растения с цел признаване и вписване в Официалната сортова листа на Република България – около 100 бр. годишно- Лица, регистрирани за търговия с посевен и/или посадъчен материал – 5229 бр.- Лица получили разрешение по чл. 18, ал. 3 – 2 бр.- Лица получили удостоверение по чл. 18, ал. 8 – 80 бр.- Вносителите/износителите на посевен и посадъчен материал от/за трети страни – 428 бр.*Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* |
| **4. Варианти на действие:** **Вариант 0: „Без действие”**При този вариант няма да се подобри административното обслужване и няма да се ограничи административното регулиране и административния контрол при предоставяне на услуги по реда на ЗППМ. Ще остане досегашният срок от 7 дни за отстраняване на нередности в подадените заявления, който е посочен в наредбите и няма да бъдат спазени изискванията на чл. 7, ал. 2 от ЗОАРАКСД. Ако остане досегашния текст ще продължим да поставяме българските заявители при по-тежки условия отколкото конкурентите им от ЕС по отношение сортоизпитването за вписване в Официалната сортова листа на Република България, респективно Европейски каталог за сортовете растения. По отношение на вноса и износа на семена от и за трети страни, търговците ще имат повече ограничения и няма да бъдат спазени изискванията на европейското законодателство.**Вариант 1: „Приемане на проект на Закон за изменение и допълнение на Закона за посевния и посадъчния материал ”** Ще се ограничи административното регулиране и административния контрол при предоставянето на услуги по реда на ЗППМ като се въведе срок не по-кратък от 10 работни дни за отстраняване на нередности в заявленията подадени в ИАСАС. С приемането на проекта ще се улесни административния контрол чрез установяването на нормативни изисквания съгласно изискванията на ЗОАРАКСД и ще се премахне възможността за налагане на ограничения и тежести, които не са необходими за постигане на целите на закона. Ще се облекчат условията към българските заявители по отношение сортоизпитването за вписване в Официалната сортова листа на Република България, респективно Европейски каталог за сортовете растения. По отношение на вноса и износа на семена от и за трети страни, търговците ще имат ясни правила без допълнителни ограничения, които отговарят на изискванията на европейското законодателство.*Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* |
| **5. Негативни въздействия:** **Вариант 0: „Без действие”**При този вариант няма да се подобри административното обслужване и няма да се ограничи административното регулиране и административния контрол при предоставянето на услуги по реда на ЗППМ. - Лабораториите по чл. 7 и 8 от ЗППМ и лицата подали заявление за официално изпитване на сортове растения с цел признаване и вписване в Официалната сортова листа на Република България няма да разполагат със законоустановен срок за отстраняване на нередности по подадените в ИАСАС заявления и това може да доведе до възникване на съдебни спорове. Същото се отнася и за лицата, които се регистрират за търговия с посевен и/или посадъчен материал и лицата, които искат да получат разрешение по чл. 18, ал. 3 или удостоверение по чл. 18, ал. 8.- Служителите в администрацията на ИАСАС и МЗХГ няма да разполагат със законоустановен срок да получат заявления, които изчерпателно покриват нормативните изисквания съгласно ЗППМ, което може да доведе до грешки и пропуски от страна на администрацията.- Ще продължим да поставяме българските заявители при по-тежки условия отколкото конкурентите им от ЕС по отношение сортоизпитването за вписване в Официалната сортова листа на Република България, респективно Европейски каталог за сортовете растения. - По отношение на вноса и износа на семена от и за трети страни, търговците ще имат повече ограничения и няма да бъдат спазени изискванията на европейското законодателство.**Икономически въздействия:** няма да доведе.**Социални въздействия:** няма да доведе.**Екологични въздействия:** няма да доведе.**Вариант 1: „Приемане на проект на Закон за изменение и допълнение на Закона за посевния и посадъчния материал“.** Не се очакват негативни въздействия по отношение на идентифицираните групи заинтересовани страни.**Икономически въздействия**: няма да доведе. **Социални въздействия:** няма да доведе.**Екологични въздействия:** няма да доведе.*Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* |
| **6. Положителни въздействия:** **Вариант 0: „Без действие”**Не се очакват положителни въздействия по отношение на идентифицираните групи заинтересовани страни.**Икономически въздействия**: няма да доведе. **Социални въздействия:** няма да доведе.**Екологични въздействия:** няма да доведе.**Вариант 1: „Приемане на проект на Закон за изменение и допълнение на Закона за посевния и посадъчния материал ”** - Ще се оптимизира предоставянето на административните услуги в ИАСАС чрез въвеждане на регламентиран срок за отстраняване на нередности по подадените заявления, съгласно изискванията на ЗОАРАКСД, което ще ограничи административното регулиране и административния контрол и ще осигури равен достъп до административните услуги за физическите и юридическите лица.- Лабораториите по чл. 8 и 9 от ЗППМ и заявителите за официално изпитване на сортове растения с цел признаване и вписване в Официалната сортова листа на Република България ще разполагат със законоустановен срок за отстраняване на нередности по подадените в ИАСАС заявления и това ще ги улесни при събирането всички необходими документи и при отстраняването на нередности по документите. Същото се отнася и за лицата, които се регистрират за търговия с посевен и/или посадъчен материал и лицата, които искат да получат разрешение по чл. 18, ал. 3 или удостоверение по чл. 18, ал. 8.- Служителите в администрацията на ИАСАС и МЗХГ ще разполагат със законоустановен срок за получаване на заявления, които изчерпателно покриват нормативните изисквания съгласно ЗППМ.- Ще се облекчат условията за българските заявители по отношение сортоизпитването за вписване в Официалната сортова листа на Република България, респективно Европейски каталог за сортовете растения. - По отношение на вноса и износа на семена от и за трети страни, търговците ще имат по-малко ограничения и ще бъдат спазени изискванията на европейското законодателство.**Икономически въздействия**: няма да доведе. **Социални въздействия:** няма да доведе.**Екологични въздействия:** няма да доведе.*Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* |
| **7. Потенциални рискове:** Не се очакват потенциални рискове. *Посочете възможните рискове от приемането на нормативната промяна, включително възникване на съдебни спорове.* |
| **8.1. Административната тежест за физическите и юридическите лица:**☐ Ще се повиши☐ Ще се намали☒ Няма ефект**8.2. Създават ли се нови регулаторни режими? Засягат ли се съществуващи режими и услуги?**Не се създават нови регулаторни режими.  |
| **9. Създават ли се нови регистри? Не***Когато отговорът е „да“, посочете колко и кои са те……………………………………….* |
| **10. Как въздейства актът върху микро-, малките и средните предприятия (МСП)?**☐ Актът засяга пряко МСП☒ Актът не засяга МСП☐ Няма ефект |
| **11. Проектът на нормативен акт изисква ли цялостна оценка на въздействието?**☐ Да☒ Не |
| **12. Обществени консултации:** Проектът на Закон за изменение и допълнение на Закона за посевния и посадъчния материал, мотивите към него, частичната предварителна оценка на въздействието и становището на дирекция „Модернизация на администрацията“ към Министерския съвет ще бъдат публикувани на Портала за обществени консултации и на интернет страницата на Министерството на земеделието, храните и горите, като на основание чл. 26, ал. 4, изр. първо от Закона за нормативните актове, срокът за получаване на предложения и становища е 30 дни. *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* |
| **13. Приемането на нормативния акт произтича ли от правото на Европейския съюз?**☐ Да☒ НеПриемането на нормативния акт не е свързано с транспониране или прилагане на акт на институция на Европейския съюз.*Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* |
| **14. Име, длъжност, дата и подпис на директора на дирекцията, отговорна за изработването на нормативния акт:****Име и длъжност: инж. Бистра Павловска, изпълнителен директор на ИАСАС****Дата:** 14.1.2019 г.**Подпис:** |